|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| digma 01 **ΕΛΛΗΝΙΚΗ ΔΗΜΟΚΡΑΤΙΑ** **ΠΑΝΕΠΙΣΤΗΜΙΟ ΚΡΗΤΗΣ**  **ΥΠΟΔΙΕΥΘΥΝΣΗ ΟΙΚΟΝΟΜΙΚΗΣ ΔΙΑΧΕΙΡΙΣΗΣ****ΤΜΗΜΑ ΠΡΟΜΗΘΕΙΩΝ**

|  |  |  |
| --- | --- | --- |
| **Ταχ. Δ/νση** | : Κτήριο Διοίκησης ΙΠανεπιστημιούπολη Βουτών 70013 ΗΡΑΚΛΕΙΟ |  |
| **Πληροφ.** | :κα Μαριού |  **Ηράκλειο 22/11/2023** |
| **Τηλ.** | :2810393142 | **Αρ. Γεν. Πρωτ. 27892** |
| **Email** | :mariou@admin.uoc.gr |  |
| **Ιστοσελίδα** | :https://www.uoc.gr |  |

 |  |  |

**ΘΕΜΑ: Πρόσκληση υποβολής προσφορών για την προμήθεια ημερολογίων για τις ανάγκες του Πανεπιστημίου Κρήτης στο Ηράκλειο για το έτος 2024.**

**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

|  |  |
| --- | --- |
| **Αναθέτουσα Αρχή:** | Πανεπιστήμιο Κρήτης |
| **Κωδικός Ηλεκτρονικής Τιμολόγησης Αναθέτουσας Αρχής** | 4310 |
| **ΚΑΕ** | 4121 |
| **CPV :** | 30192700-8 |
| **Κριτήριο Ανάθεσης:** | Πλέον συμφέρουσα από οικονομική άποψη προσφορά μόνο βάσει τιμής |
| **Προϋπολογισθείσα δαπάνη:** | **1.199,00€** |
| **Καταληκτική ημερομηνία υποβολής προσφορών:** | **30/11/2023 έως τις 14:00** |
| **Διάρκεια ισχύος προσφορών:** | 120 μέρες από την επομένη της καταληκτικής ημερομηνίας για την υποβολή των προσφορών |

### Αντικείμενο και προϋπολογισμός

Το Πανεπιστήμιο Κρήτης μετά από απόφαση Πρύτανη με αρ. πρωτ. 27229/16-11-2023 και ΑΔΑ ΡΕΣΜ469Β7Γ-ΣΥ8, προβαίνει σε δημόσια πρόσκληση εκδήλωσης ενδιαφέροντος για την **προμήθεια ημερολογίων για τις ανάγκες του Πανεπιστημίου Κρήτης στο Ηράκλειο για το έτος 2024.**

Ο συνολικός προϋπολογισμός ανέρχεται στο ποσό των 1.199,00€, συμπεριλαμβανομένου Φ.Π.Α. Η δαπάνη θα βαρύνει τις Πιστώσεις του Τακτικού Προϋπολογισμού (ΚΑΕ 1261) του εκάστοτε τμήματος. Εγκεκριμένο αίτημα στο ΚΗΜΔΗΣ 23REQ013802981 2023-11-21, Απόφαση ανάληψης υποχρέωσης 7489 με αρ. πρωτ. 27623/21-11-2023, ΑΔΑ 69ΗΟ469Β7Γ-1ΙΛ.

Η παρούσα πρόσκληση θα δημοσιευθεί στην ιστοσελίδα του Πανεπιστημίου Κρήτης στην ηλεκτρονική διεύθυνση: <http://www.uoc.gr> στο μητρώο συμβάσεων ΚΗΜΔΗΣ και στην ιστοσελίδα [www.2810.gr](http://www.2810.gr).

### Περιεχόμενο και υποβολή προσφορών

Οι προσφέροντες, καλούνται να υποβάλλουν την οικονομική τους προσφορά σε ενιαίο φάκελο που θα αναγράφει τα στοιχεία του προσφέροντα, τον αριθμό πρωτοκόλλου της Πρόσκλησης Εκδήλωσης Ενδιαφέροντος και θα απευθύνεται στο Τμήμα Προμηθειών του Πανεπιστημίου Κρήτης στο Ηράκλειο.

Ο φάκελος της προσφοράς θα περιλαμβάνει Οικονομική προσφορά, υπογεγραμμένη από τον προσφέροντα ή το νόμιμο αυτού εκπρόσωπο. Οι προσφορές κατατίθενται στο Τμήμα Πρωτοκόλλου, Κτήριο Διοίκησης Ι (Ισόγειο – Γραφείο 20) του Πανεπιστημίου Κρήτης, (Πανεπιστημιούπολη Βουτών Ηράκλειο Κρήτης). Οι προσφέροντες μπορούν να καταθέτουν την προσφορά τους στην ως άνω διεύθυνση προσωπικώς ή με εκπρόσωπό τους και ταχυδρομικώς.

Αναλυτικά τα είδη της προμήθειας και οι ζητούμενες ποσότητες, καθώς και οι τεχνικές προδιαγραφές, αναφέρονται στο **ΠΑΡΑΡΤΗΜΑ** που ακολουθεί.

**Χρόνος παράδοσης : 10 ημέρες από την ανάρτηση της νομικής δέσμευσης.**

Η παράδοση θα γίνει με ευθύνη και έξοδα του αναδόχου, στα κτήρια του Πανεπιστημίου Κρήτης στο Ηράκλειο χωριστά για κάθε Τμήμα/Υπηρεσία, σε χώρους (διάφορα κτίρια, ισόγειο ή όροφο) που θα υποδειχθούν από την Γραμματεία κάθε Τμήματος ή την Υπηρεσία.

**Οι προσφερόμενες συνολικές τιμές ανά Τμήμα/Υπηρεσία δεν μπορούν να υπερβαίνουν τον προϋπολογισμό ανά Τμήμα/Υπηρεσία του σχετικού πίνακα του Παραρτήματος (Πίνακας Ποσοτήτων & Προϋπολογισμών).**

Θα εκδοθούν χωριστά τιμολόγια για κάθε Τμήμα-Υπηρεσία.

**Προσφορές μπορούν να δοθούν: μόνο για το σύνολο των ζητουμένων ειδών.**

Η ανάθεση θα γίνει στην εταιρεία με την πλέον συμφέρουσα από οικονομική άποψη προσφορά μόνο βάσει τιμής, που πληροί τις τεχνικές προδιαγραφές του Παραρτήματος.

Εναλλακτικές προσφορές καθώς και προσφορές που παρελήφθησαν εκπρόθεσμα δε θα γίνονται δεκτές.

Οι προσφορές δεν πρέπει να φέρουν παρατυπίες και διορθώσεις (σβησίματα, διαγραφές, προσθήκες, κλπ). Αν υπάρχει διόρθωση, προσθήκη κλπ. θα πρέπει να είναι καθαρογραμμένη και να έχει μονογραφεί από τον προσφέροντα.

Οι προσφέροντες δεν δικαιούνται ουδεμία αποζημίωση για δαπάνες σχετικές με τη συμμετοχή τους.

Οι προσφέροντες θεωρείται ότι αποδέχονται πλήρως και ανεπιφυλάκτως όλους τους όρους της πρόσκλησης και δεν δύνανται, με την προσφορά τους ή με οποιονδήποτε άλλο τρόπο να αποκρούσουν ευθέως ή εμμέσως τους όρους αυτούς.

### Ισχύς των προσφορών

Οι προσφορές ισχύουν και δεσμεύουν τους συμμετέχοντες στην πρόσκληση για **εκατόν είκοσι (120)** ημέρες από την επόμενη της καταληκτικής ημερομηνίας υποβολής προσφορών. Προσφορές που αναφέρουν μικρότερο χρόνο ισχύος απορρίπτονται ως απαράδεκτες.

Η ανακοίνωση επιλογής αναδόχου μπορεί να γίνει και μετά τη λήξη της ισχύος της προσφοράς, δεσμεύει όμως τον υποψήφιο ανάδοχο μόνο εφόσον αυτός την αποδεχθεί. Σε περίπτωση άρνησης του επιλεχθέντος, η ανάθεση γίνεται στον δεύτερο κατά σειρά επιλογής.

### Αξιολόγηση των προσφορών- ανάθεση

Το κριτήριο ανάθεσης είναι η πλέον συμφέρουσα από οικονομική άποψη προσφορά μόνο βάσει τιμής.

Σε περίπτωση ύπαρξης περισσότερων της μίας αποδεκτών ισότιμων προσφορών, η ανάθεση γίνεται με κλήρωση μεταξύ των υποψήφιων αναδόχων που μειοδότησαν, σύμφωνα με τα οριζόμενα στις διατάξεις του αρ. 90 του Ν. 4412/2016 (ΦΕΚ Α΄147).

Επιπλέον η Αναθέτουσα Αρχή, διατηρεί το δικαίωμα για ματαίωση της διαδικασίας και την επανάληψή της με τροποποίηση ή μη των όρων. Οι συμμετέχοντες δεν έχουν καμιά οικονομική απαίτηση σε τέτοια περίπτωση.

### Πληρωμή

Η πληρωμή θα γίνεται σε Ευρώ, βάσει των τιμολογίων του αναδόχου, στα οποία θα αναγράφεται ο αριθμός πρωτοκόλλου της Σύμβασης, με την προσκόμιση των νομίμων παραστατικών και δικαιολογητικών που προβλέπονται από τις ισχύουσες διατάξεις κατά το χρόνο πληρωμής, καθώς και κάθε άλλου δικαιολογητικού που τυχόν ήθελε ζητηθεί από τις αρμόδιες υπηρεσίες που διενεργούν τον έλεγχο και την πληρωμή. Επίσης μπορεί να γίνεται και τμηματικά.

Από την πληρωμή παρακρατούνται οι ισχύουσες κάθε φορά νόμιμες κρατήσεις καθώς και φόρος εισοδήματος επί της καθαρής αξίας του τιμολογίου.

|  |  |  |  |  |  |  |
| --- | --- | --- | --- | --- | --- | --- |
|  |  |  |  |  |  |  |

Γενικές πληροφορίες μπορούν να παίρνουν οι ενδιαφερόμενοι όλες τις εργάσιμες ημέρες και ώρες των Δημοσίων Υπηρεσιών από τα γραφεία του Τμήματος Προμηθειών – Κτήριο Διοίκησης Ι του Π.Κ στις Βούτες Ηρακλείου και στο τηλ. 2810393142 (κα Μαριού).

**Ο Πρύτανης**

**του Πανεπιστημίου Κρήτης**

 **Γεώργιος Κοντάκης**

**Καθηγητής**

**ΠΑΡΑΡΤΗΜΑ**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **α/α** | **Είδος**  | **Υπ/νση Οικ. Διαχείρισης** | **Υπ/νση Διοικητικού** | **Υπ/νση Τεχνικών Έργων** | **Τμήμα Χημείας** | **Τμήμα Μαθηματικών** | **Ιατρική Σχολή** | **Τμήμα Βιολογίας** | **Τμήμα Δημοσιευμάτων & Εκδόσεων** | **Γραμματεία Πρυτανείας** | **Δ/νση Σχεδιασμού & Προγραμματισμού** | **Σύνολα ποσοτήτων** |
| **1** | Ημερήσιο ημερολόγιο σκληρόδετο (σταχωμένο) με σελιδοδείκτη και ΣΚ σε μία σελίδα - Διαστάσεις 17Χ24 | 5 | 14 | 6 | 4 | 34 | 13 | 2 | 1 | 1 |   | 80 |
| **2** | Εβδομαδιαίο ημερολόγιο σκληρόδετο (σταχωμένο) με σελιδοδείκτη Διαστάσεις 17Χ24  | 1 |   |   |   |   |   |   |   |   |   | 1 |
| **3** | Ημερήσιο **ακαδημαϊκό** ημερολόγιο σκληρόδετο (σταχωμένο) με σελιδοδείκτη - Διαστάσεις 14Χ21  |   |   |   |   |   |   | 3 |   |   |   | 3 |
| **4** | Ημερήσιο ημερολόγιο σπιράλ διαστάσεις 17Χ25  | 3 |   |   | 5 |   | 11 | 2 |   | 2 | 9 | 32 |
| **5** | Ημερολόγιο Πλάνο Μηνιαίο 35Χ50cm  | 2 | 3 | 5 | 1 |   | 10 |   | 1 | 1 | 4 | 27 |
| **6** | Ημερολόγιο γραφείου πυραμίδα σπιραλ 10Χ30 περίπου | 1 | 12 |   |   |   |   | 1 |   | 3 |   | 17 |
| **7** | Επιτραπέζιος ημεροδείκτης ημερήσιος (ανταλλακτικό) |   | 6 | 3 |   |   |   |   |   |   | 2 | 11 |
|  | **Προϋπολογισμός ανά τμήμα** | **89 €** | **208 €** | **81 €** | **72 €** | **272 €** | **252 €** | **65 €** | **14 €** | **48 €** | **98 €** |  |